ร้านนี้เพิ่งเคยกินเป็นครั้งแรกโดยแวะกินตอนขาจะกลับจากหัวหิน ขับมาจากหัวหินมาสิบกว่าโล เห็นปั้มน้ำมัน PJ ทางขวามือเตรียมเลี้ยวเข้าซอยได้เลยครับ ร้านอยู่ซอยเดียวกับ Springfield Resort หาไม่ยาก

ร้านคนเยอะทั้งๆที่เกือบ 2 โมงแล้ว ร้านมีทั้งส่วนข้างบนร้าน กับข้างล่างที่เป็นชายหาด ออกโทรมๆหน่อย แก๊งค์เราคนเยอะเลยนั่งข้างบนดีกว่า โต๊ะใหญ่หน่อย ร้านไม่สวยแต่คึกคัก ในร้านมีติดรูปลูกท่านหลานเธอที่เคยมากินที่ร้าน การันตีความอร่อย

สั่งไปประมาณ 10 อย่างด้วยใจระทึก อย่างแรกเลยที่ surprise คือ อาหารเร็วมาก เร็วจนตั้งตัวไม่ทัน ตรงนี้ได้คะแนนบวกไปก่อนละ อย่างที่สองที่ surprise คืออาหารจานใหญ่มาก สะใจสุด ไม่ค่อยเคยเห็นแบบนี้!

อาหารอร่อยเกือบทุกอย่าง ที่สำคัญไม่แพงและเร้าใจ ปูม้าสดและอร่อยมาก

นานๆทีจะเจออาหารทะเลคุณภาพแบบนี้ อาหารสำหรับ local จริงๆ ไม่มีคนต่างชาติเลย ชอบครับเอาไปหมดใจเลย